དེ་དུས་ཉིན་གཅིག་ངས་ཡི་གེ་ལྡེབ་མ་ཕར་བསྒྱུར་དུས་འཛུབ་མོ་ལ་མཆིལ་མ་བགོས་ནས་ཤོག་ངོས་བསྒྱུར་བར་བླ་མ་དགེ་སློང་བློས་སྦྱིན་གྱིས་དེ་འདྲ་བྱས་ན་ཁྱིའི་སྐྱེ་བ་ལེན་གི་རེད་གསུངས་ནས་བཀའ་བཀྱོན་གནང་བ་ཞིག་ད་དུང་ཡང་དྲན་ལ།དུས་དེ་ནས་བཟུང་ཕལ་ཆེར་ངས་གསུང་རབ་ཀྱི་ཤོག་སྣེ་སྒྱུར་སྐབས་མཆིལ་མ་བགོ་མ་མྱོང་།མ་གཞི་ང་དེ་འདྲའི་ལས་འབྲས་རྩི་མཁན་ཞིག་མིན་ན་ཡང་།སྐབས་དེར་ལོ་ན་ཆུང་ཆུང་དང་སེམས་པ་གཙང་མ་ཡིན་དུས་རྒན་པའི་སློབ་གསོ་ཐེ་ཚོམ་མེད་པར་དང་ལེན་བྱེད་པའི་བཤིས་ཀ་ཕྲན་བུ་རེ་ཡོད་པ་འདྲ།མ་གཞི་སྐད་ཆ་འགའ་རེ་སེམས་ལ་ཟུག་པོ་བྱུང་ནས་ནམ་ཡང་མི་བརྗེད་པ་དེ་འདྲ་སྐབས་སྐབས་ཡོང་སྲིད་པ་ཙམ་རེད་འདུགདེ་དུས་སྤྲུལ་རིན་པོ་ཆེ་དང་བླ་མ་ཨ་དྷི་སོགས་ཀྱང་བཞུགས་པ་དྲན།